अंतरराष्ट्रीय महिला दिवस पर राजस्थान को मिलेगा ‘नारी शक्ति पुरस्कार’
अजमेर | राष्ट्रपतिप्रणब मुखर्जी बुधवार को दिल्ली स्थित राष्ट्रपति भवन में राजस्थान की महिला एवं बाल विकास राज्य मंत्री अनिता भदेल को ‘नारी शक्ति पुरस्कार’ से सम्मानित करेंगे। राजस्थान को पूरे देश में ‘बेटी बचाओ-बेटी पढ़ाओ’ योजना के तहत बेहतर काम करने के लिए चुना गया है। अंतरराष्ट्रीय महिला दिवस पर यह पुरस्कार मिलना प्रदेश के लिए गौरव की बात है। राजस्थान के 14 जिलों में ‘बेटी बचाओ-बेटी पढ़ाओ’ योजना संचालित की जा रही है। महिला एवं बाल विकास विभाग द्वारा बेटी बचाओ-बेटी पढ़ाओ योजना के बेहतरीन क्रियान्वयन में किए गए बेहतरीन प्रयास नवाचार तथा लिंगानुपात में सुधार के लिए राजस्थान को सर्वश्रेष्ठ राज्य के रूप में चुना गया है। पुरस्कार के अंतर्गत एक लाख रुपए की राशि और प्रशस्ति पत्र प्रदान किया जाएगा।
hin_Deva hin_Deva